Publication: Magyar Közlöny
Issue: MK-2003-123 (Year: 2003, Number: 123)
Era: 1990-2004
Section: feladat- és hatáskörét meghatározó 150/2002. (VII. 2.) Korm. rendelet a közbiztonságért viselt felelõsségre figyelemmel
Paragraph Index: 991

2002. július 7-én a Bizottság a bûnözés elleni harc céljait szolgáló korábbi uniós programokat 46 egyesítette, és elfogadta az AGIS keretprogramot.47 A keretprogram 2003—2007 között az alábbi általános célkitûzéseket kívánja megvalósítani 48: — Az európai politikák kifejlesztése, végrehajtása és értékelése a rendõrség és az igazságügyi együttmûködés területén. — Hálózati és kétoldalú együttmûködések erõsítése, az információk és tapasztalatok cseréje, a helyi és regionális együttmûködés erõsítése, valamint a közös képzések és tudományos kutatások szervezése. — Az uniós tagállamok, a tagjelölt és harmadik országok közötti, valamint a megfelelõ regionális és nemzetközi szervezetek közötti együttmûködés kialakítása. A program felhívja a figyelmet az új társadalmi bûnmegelõzési módszerekre, továbbá a közösségi támogatás feltételeire. A nemzetközi szervezetek bûnmegelõzési tevékenységének közös jellemzõi Az ENSZ, az Európa Tanács és az EU ajánlásai és egyéb dokumentumai azt jelzik, hogy a bûnmegelõzéssel kapcsolatos teendõk két területre koncentrálódnak: a szervezett, a határokon átlépõ bûnözés elleni fellépésre és a bûnözés új formái elleni küzdelemre valamint a tradicionális bûnözés csökkentését célzó társadalmi-közösségi bûnmegelõzés területére. A szervezetek és módszerek különböznek egymástól, de találkozási pontjaik is vannak.

Source: https://magyarkozlony.hu/hivatalos-lapok/c90dedba0313db79a28a636928fabfc745031098/dokumentumok/6485d589ad09a97142636b68fa21d686afd06366/letoltes